Měrćin Kerk

Měrćin Kerk ( Martin Strauch; * 29. januara 1896 w Droždźiju, † 18. oktobra 1965 runje tam) bě serbski pjekarski mišter a kulturny prócowar.

Narodźi so jako syn Droždźijskeho wjesneho pjekarja, nawukny samsne powołanje a přewza w lěće 1923 nanowy wobchod. Měrćin Kerk bě w lěće 1921 sobuzałožer a potom dołholětny dirigent serbskeho spěwarskeho towarstwa Zerja w Hrodźišću. Tam załoži 1923 tež Sokołsku jednotu sobu a bě hač do lěta 1928 jeje starosta. K wšelakim sokołskim spěwam skomponowa hudźbu, tak na přikład na My smy rańši Sokoljo. Jako wobchodnik podpěrowaše kulturne a sportowe dźěło w Serbach tež pjenježnje.Mikławš Krawc: Spomnjeće – Měrćin Kerk. W Serbskich Nowinach dnja 29. januara 2021, str. 1

Jeho dźowka bě serbska dźiwadźelnica Hanka Mikanowa (1939–2020).

 Žórło 

 Nóžki 

Kategorija:Muž
Kategorija:Rodź. 1896
Kategorija:Zemr. 1965
Kategorija:Serb
Kategorija:Wosoba (Droždźij)
Kategorija:Wosoba (Serbski Sokoł)